વિજ્ઞાન અને ટેકનોલોજી મંત્રાલય
CSIR-CFTRI ના પ્રોટિનથી સમૃદ્ધ બિસ્કિટ કોવિડ-19નાં દર્દીઓ સુધી પહોંચ્યા
CSIR-CFTRI ના ડાયરેક્ટર ડો. કેએસએમએસ રાઘવરાવે જણાવ્યું કે, “પ્રોટિનથી સમૃદ્ધ બિસ્કિટ સારવાર મેળવતાં દર્દીઓ માટે પ્રોટિનની જરૂરિયાત પૂરી પાડશે”
મૈસૂર સ્થિત CSIR – સેન્ટ્રલ ફૂડ ટેકનોલોજીકલ રિસર્ચ ઇન્સ્ટિટ્યુટ એ નવી દિલ્હીમાં ઓલ ઇન્ડિયા ઇન્સ્ટિટ્યૂટ ઓફ મેડિકલ સાયન્સિસ માં સારવાર લઈ રહેલા કોવિડ-19નાં દર્દીઓને હાઈ-પ્રોટિન બિસ્કિટ ઉપલબ્ધ કરાવ્યાં છે.
CFTRI એ 500 કિલોગ્રામ હાઇ-પ્રોટિન બિસ્કિટ અને 500 કિલોગ્રામ હાઈ-પ્રોટિન શેકેલા બિસ્કિટનો પુરવઠો એમ્સનાં ડાયેટેટિક્સ વિભાગને પૂરો પાડ્યો છે, જેથી આ પુરવઠો દર્દીઓને મળે. બિસ્કિટ સંસ્થાના અધિકારીઓ પાસેથી પ્રાપ્ત વિનંતીને આધારે પ્રદાન કરવામાં આવ્યો હતો.
જ્યારે બિસ્કિટ 14 ટકા પ્રોટિન ધરાવે છે, ત્યારે એમાં આશરે 8થી 9 ટકા પ્રોટિન હોય છે. CSIR- CFTRIના ડાયરેક્ટર ડૉ. કેએસએમએસ રાઘવરાવે કહ્યું હતું કે, “પ્રોટિનથી સમૃદ્ધ આ બિસ્કિટ સારવાર લેતા દર્દીઓ માટે પ્રોટિનની જરૂરિયાત પૂરી પાડવા માટે પ્રદાન કરવામાં આવશે.”
એમ્સનાં ચીફ ડાયેટિશિયન ડૉ. પરમીત કૌરે બિસ્કિટ વિશે કહ્યું હતું કે, “અહીં ઉલ્લેખ કરવો જરૂરી છે કે, પ્રોટિનથી સમૃદ્ધ ઉત્પાદનો બનાવવાની ફોર્મ્યુલા CSIR- CFTRI મૈસૂરના સમર્પિત વૈજ્ઞાનિકોએ પૂરી પાડી છે અને એફએસએસએઆઈનાં નિયમો મુજબ એનું ઉત્પાદન થાય છે.” અન્ય લોકો સાથે હોસ્પિટલમાં સારવાર લઈ રહેલા કોવિડનાં દર્દીઓને તેમના નિયમિત ભોજનમાં આ બિસ્કિટ મળશે.
આ ઘટકોનો ઉપયોગ બિસ્કિટ બનાવવા માટે થાય છેઃઘઉંનો લોટ, મેંદાનો લોટ, ખાંડ, હાઇડ્રોજિનેટેડ ફેટ, સોયાનો લોટ, છાશ પ્રોટિન, સોય પ્રોટિન, મિલ્ક સોલિડ, ગ્લુકોઝ, INS 500II અને INS 503II એજન્ટો, મીઠું અને ફ્લેવર્સ. બિસ્કિટનાં 100 ગ્રામનું પેકેજ 400 કિલોકેલેરીની ઊર્જા ધરાવે છે અને એમાં પોષક દ્રવ્યોનું મૂલ્ય છેઃ કાર્બોહાઇડ્રેટ , પ્રોટિન , ફેટ  અને ખનીજ તત્ત્વો .
આ બિસ્કિટનું ઉત્પાદન ઉત્તરપ્રદેશનાં નોઇડામાં સેવન સીઝ પ્રાઇવેટ લિમિટેડે CSIR- CFTRI દ્વારા વિકસાવવામાં આવેલા ફોર્મ્યુલાને આધારે કર્યું છે. જરૂરિયાતમંદ લોકો સુધી પુરવઠો પહોંચાડવા લોજિસ્ટિક્સ સપોર્ટ ઇન્ડિયન સોસાયટી ઓફ એગ્રિકલ્ચરલ પ્રોફેશનલ્સ, નવી દિલ્હી દ્વારા પ્રદાન કરવામાં આવ્યો છે.
GP/DS
(Visitor Counter : 108